उल्लेखनीय है कि इंडिया न्यूज के सीईओ हरीश गुप्ता हैं। इस न्यूज चैनल की लांचिंग के बाद से लगातार चल रहे उठापटक के केंद्र में हरीश गुप्ता बताए जाते हैं। बताया जाता है कि वायस आफ इंडिया से इस्तीफा देने के बाद किशोर मालवीय ने जब इंडिया न्यूज ज्वाइन किया तभी से उनका सीईओ हरीश गुप्ता से कामकाज को लेकर टकराव चल रहा है। कंपनी के चेयरमैन विनोद शर्मा के बेहद करीबी माने जाने वाले हरीश गुप्ता के कारण इंडिया न्यूज से कई लोगों ने इस्तीफा दिया और कई लोग निकाले भी गए। सूत्रों का कहना है कि चैनल में हरीश गुप्ता और किशोर मालवीय, दोनों लोगों के अपने-अपने ग्रुप हैं और ये दोनों ग्रुप एक दूसरे पर हावी होने की कोशिश करता है। बताया जाता है कि इन दोनों ग्रुपों में से एक पर चेयरमैन का वरदहस्त है और दूसरे पर एमडी का। इसी दो ग्रुपों के बीच द्वंद्व में चैनल के कर्मचारी उलझे रहते हैं। देखना है कि किशोर मालवीय के इस्तीफा देने के बाद चैनल की अंदरूनी राजनीति में क्या मोड़ आता है।